internet vaartha 119 Views
గుర్‌గావ్‌ : విద్యార్థులకు విమాన ప్రయాణాన్ని మరింత సులభతరం చేస్తూ స్పైస్‌జెట్‌ రాయి తీలు ప్రకటించింది. 12 ఏళ్లకుపైబడిన విద్యార్థులు పదిశాతం రాయితీతోపాటు అదనంగా పదికిలోల బ్యాగేజి వెంటతీసుకునే సదుపాయం కల్పించింది. వచ్చే సెప్టెంబరు 30వ తేదీ వరకూ ఈ సదుపాయం ఉన్నట్లు ప్రకటించింది. 12ఏళ్లకుపైబడిన విద్యార్ధులకు మాత్రమే ఈ ఆఫర్‌ వర్తిస్తుంది. బేస్‌ఫేర్‌పై మాత్రమే రాయితీ ఉంటుంది. అన్ని దేశీయ విమానసర్వీసుల్లో ఈ సదుపాయం వన్‌వే, రౌండ్‌ట్రిప్‌ బుకింగ్స్‌పై అమలవుతుంది. స్పైస్‌జెట్‌ వెబ్‌సైట్‌పై టికెట్లు పొందే అవకాశం ఉంది. ఈ టికెట్లను ఒకసారి కొనుగోలుచేస్తే నరద్దుచేయడం,రిఫండ్‌ చేయడం ఉంటాయి. రద్దుఛార్జీలు తగ్గించి రిఫండ్‌చేస్తారు. కొనుగోలు చేసిన తర్వాత పేర్లు మార్చడంమాత్రం వీలుపడదని స్పైస్‌జెట్‌ ప్రకటించింది. ముందువచ్చిన వారికి ముందు ప్రాధాన్యంఅన్న విధానంలో స్పైస్‌జెట్‌ సీట్లను కేటాయిస్తోంది. గ్రూప్‌ బుకింగ్స్‌, కుటుంబ సభ్యులు పరంగా విద్యార్థి స్కీం కింద బుక్‌ చేసుకునే అవకాశం లేదని స్పైస్‌జెట్‌ ప్రకటించింది.